Diari Oficial de la Generalitat Valenciana


Sumari del DOGV 2031, del 25-05-1993 (1993/828074)

ORDRE de 14 de maig de 1993, del Conseller d'Obres Públiques, Urbanisme i Transports, que estableix mesures en l'àmbit portuari de la Generalitat Valenciana en aplicació de la Resolució 820 del Consell de Seguretat de les Nacions Unides, de 17 d'abril de 1993.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/14/(2)/dof/vci/html**

### Dades del document

Número de DOGV
:   2031

Data del DOGV
:   25-05-1993

Secció del DOGV
:   DISPOSICIONS GENERALS

Número del document
:   1993/828074


Data del document
:   14-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 14 de maig de 1993, del Conseller d'Obres Públiques, Urbanisme i Transports, que estableix mesures en l'àmbit portuari de la Generalitat Valenciana en aplicació de la Resolució 820 del Consell de Seguretat de les Nacions Unides, de 17 d'abril de 1993.  
El Consell de Seguretat de les Nacions Unides, en la reunió del passat dia 17 d'abril, ha adoptat la Resolució 820, que reafirma la 808 de l?esmentat òrgan i estableix un conjunt de mesures adreçades a posar fi a l'actual contenciós sorgit entre la República Federativa de Iugoslàvia (Sérbia i Montenegro) i Bosnia i Hercegovina, de manera que es complesca l'aprovació del pla de pau acceptat per dues de les parts bósnies.  
D'acord amb la Resolució del Consell de Seguretat de les Nacions Unides, la CEE, a través del Consell d'Afers Generals, ha adoptat un conjunt de mesures, concretades en un acord del passat 24 d'abril, que incorporen els plantejaments recollits en l?esmentada resolució de les Nacions Unides per garantir el compliment del pla de pau, que hauran de plasmarse en el corresponent reglament del Consell de la CEE, en l?àmbit de les competències que la legislació comunitària atribueix a l?esmentat òrgan en matèria de transports.  
El Ministre d'Obres Públiques i Transports ha dictat, amb data 26 d'abril, una ordre ministerial que compleix l'apartat 16 de la Resolució 820 de les Nacions Unides i l'acord adoptat per la CEE, en l'àmbit dels ports de l'Estat.  
A la vista de la resolució i de l'acord esmentat i a fi de complementar les mesures adoptades per l'administració de l?Estat, en l?àmbit de les competències de la Generalitat Valenciana,  
ORDENE  
Article únic  
Cap vaixell inscrit en el Registre de la República Federativa de Iugoslàvia (Sérbia i Montenegro) o en aquell que tinguen interessos majoritaris o de control persones o empreses de la República Federativa de Iugoslàvia (Sérbia i Montenegro) o que realitze operacions a través d'aquesta, del qual se sospite que ha violat o viola les resolucions 713 (1991), 757 (1992), 787 (1992) o 820 (1993) del Consell de Seguretat de les Nacions Unides, no podrà accedir a ports o instal·lacions portuàries de la Generalitat Valenciana, tant de gestió directa com en concessió.  
El que s'ha disposat en el paràgraf anterior no s'aplicarà als vaixells de la República Federativa de Iugoslàvia (Sérbia i Montenegro) que hagen d'accedir a ports de la Generalitat Valenciana per raons relacionades amb la seguretat del vaixell, la vida humana en el mar o per motius de lluita contra la contaminació, en casos -d'extremada urgència que els impedesquen dirigir-se preferentment a un port de l?Estat, sempre que açò no comporte la realització d'operacions de caràcter comercial de càrrega i descàrrega.  
DISPOSICIONS FINALS  
Primera  
La Gerència de Ports de la Generalitat Valenciana la Direcció General d'Obres públiques adoptaran les mesures que calguen per complir el què disposa aquesta ordre.  
Segona  
Aquesta ordre vigirà l?endemà de la publicació en el Diari Oficial de la Generalitat Valenciana.  
València, 14 de maig de 1993.  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI